INFORMARE – Situație IACRS, pneumonii, gripă

Săptămâna 01 (30.12.2024 – 05.01.2025)

În prima săptămâna a anului 2025, s-au înregistrat 620 de cazuri de IACRS, cu 218 mai puține decât în ultima săptămână a anului care a trecut. Se menține același aspect al predominanței cazurilor la copiii cu vârsta 0 - 14 ani (71% din totalul îmbolnăvirilor), cu un procent de 10% internări..

Cazurile de pneumonie mențin aproximativ același nivel – 265 (față de 244 câte au fost în săptămâna anterioară), cu 43% internări.

Numărul îmbolnăvirilor prin gripă s-a dublat față de raportarea precedentă – avem 245 de cazuri (față de 102 raportate anterior), dar procentul internărilor a fost destul de redus (14%). Grupa de vârstă 15-49 de ani înregistrează cel mai mare număr de persoane bolnave, cu 104 cazuri din total constituind un procent de 41% din cazuri.

Nu s-au înregistrat decese.

În total, de la începutul sezonului de supraveghere 2024 – 2025, au fost raportate:

• 453 cazuri de gripă

• 19407 cazuri IACRS

• 4165 cazuri de pneumonii.

(IACRS = Infecții acute de căi respiratorii superioare)